**Creeperit** (myös **lurkit** tai **hiipijät**) ovat kuvitteellisia olentoja hiekkalaatikkovideopelissä Minecraft. Ne ovat vihamielisiä joukkoja (engl. *mob*), joita syntyy pelin ylämaailmassa (engl. *Overworld*) kaikkiin elinympäristöihin (engl. *biome*) kaikkina vuorokaudenaikoina. Sen sijaan, että ne hyökkäsivät perinteisesti pelaajaa vastaan, ne hiipivät pelaajan lähelle ja räjähtävät tuhoten ympäröivällä alueella olevia kuutioita ja vahingoittaen räjähdyksen säteen sisällä olevia pelaajia ja olentoja. Niiden vihreä maastoon sopiva väritys ja äänettömyys auttavat yllätyshyökkäyksessä. Creeperit lisättiin Minecraftiin pelin alfapäivityksessä 31. elokuuta 2009.

Creeperistä on tullut yksi Minecraftin tunnetuimmista ikoneista. Niitä on viitattu ja parodioitu populaarikulttuurissa, ja ne ovat näkyvästi esillä Minecraft-tuotteissa ja -mainoksissa.

Ominaisuudet ja muotoilu
------------------------

Creeper luotiin koodausvirheen seurauksena Minecraftin kehityksen alfavaiheessa. Minecraftin luoja Markus "Notch" Persson kehitti creeperin sian mallin ympärille. Persson sekoitti vahingossa keskenään sian pituuden ja korkeuden luoden pohjan creeperille. Tämä yhdistettynä pelottavaan pelaajaa tarkkailevaan tekoälyyn johti siihen, että creeperistä luotiin vihamielinen olento. 1. syyskuuta 2009 hirviö sai nimekseen "Creeper" ja se lisättiin yhteen pelin alfaversioista nimeltään - 0.24\_SURVIVAL\_TEST\_03. Vuonna 2011 Minecraft-logon A-kirjaimeen lisättiin creeperin kasvot.

Creeperin alkuperäinen väri oli tummanvihreä. Vuonna 2021 tehty tutkimus paljasti Creeperin tekstuurin olevan lähes sama, kuin pelissä olevan lehtipalikan. Uusien päivitysten myötä vihamieliset olennot saivat uuden tekstuurin, äänen ja ainutlaatuisen käyttäytymisen. Aluksi creeperit hyökkäsivät pelaajia vastaan ​​suoraan zombien tavoin, ja ne räjähtivät vasta kun ne tapettiin, mutta Notchin mielestä tämä ei riittänyt, ja hän teki räjähtämisestä creeperin perushyökkäyksen.

Minecraftissa pelaaja seikkailee suuressa kuutioista koostuvassa maailmassa. Selviytymis-pelimuotoa pelatessa maailmaan syntyy erilaisia joukkoja, joista creeperiä tavataan yleisesti kaikkialla. Creeper on käytännössä äänetön, kunnes se hiipii lähelle pelaajaa, jolloin se päästää hiljaista suhinaa ja räjähtää lyhyen viiveen jälkeen. Räjähdys tappaa creeperin, vahingoittaa pelaajaa ja muita lähistöllä olevia joukkoja ja tuhoaa myös ympäröivät kuutiot. Pelaajan tappama creeper pudottaa maahan ruutia, ja luurangon tappama creeper pudottaa musiikkilevyn. Pelaaja voi suojautua creeperiltä kissojen avulla, sillä creeper pelkää niitä.

Ladattu creeper on muunnelma tavallisesta creeperistä. Minecraftin kehittäjät päättivät, etteivät creeperit olleet tarpeeksi arvaamattomia, ja lisäsivät niiden räjähdysten tuhovoimaa antamalla creeperien latautua siihen osuvalla salamaniskulla. Ladattujen creepereiden tappamat olennot (zombit, luurangot, hornaluurangot ja creeperit) pudottavat päänsä. Päitä voidaan käyttää suojaamaan pelaajaa tämän tyyppisiä olentoja vastaan asettamalla olennon pää pelaajan päähän.

Esiintyminen
------------

Creeper esiintyi alun perin Minecraftissa tavallisena vihamielisenä joukkona, joka lähestyttyään pelaajaa räjähtää. Se on ilmestynyt myöhemmin Minecraftin spin-offeissa, kuten Minecraft: Tarinatilassa, Minecraft Dungeonsissa, ja Minecraft Earthissa.

Vaikutus
--------

Creeperiä pidetään yhtenä Minecraftin ikonisimmista vihollisista. Creeperin pikselöidyt kasvot on integroitu Minecraft-logon "A"-kirjaimeen, ja sitä on käytetty lukuisissa naamiaisasuissa. Guinness World Records Gamer's Edition listasi Creeperin kymmenenneksi "50 parhaan videopelikonnan" luettelossaan. Creeper on ollut esillä useissa Lego Minecraft -sarjoissa, ja se on ollut yhden rakennussarjan pääpainopisteenä. Vuonna 2021 PC Gamer sijoitti Creeperin yhdeksänneksi "50 ikonisimpaa hahmoa PC-peleissä" -luetteloona, sanoen, että "Creeper on Minecraftin tähti, mikä on ironista ottaen huomioon, että Creeper tehokas, kun sitä ei näe."

Creeperin kasvoja on käytetty monenlaisissa Minecraft-tuotteissa, kuten vaatteissa, vuodevaatteissa ja lampuissa. Heinäkuussa 2020 Mojang Studiosin ja Kelloggsin välinen yhteinen kumppanuus johti ilmoitukseen Minecraft Creeper Crunchista, virallisesta Minecraft -merkkimuroista, jonka pakkauksessa on näkyvästi creeper. Sen oli määrä tulla saataville myymälöissä Yhdysvalloissa elokuussa 2020. Jokainen paketti sisältää myös ainutlaatuisen koodin, jolla voidaan lunastaa Minecraftin kosmeettinen vaatetuote.

Populaarikulttuurissa
---------------------

Creeper on esiintynyt Minecraft-pelien ja -tuotteiden lisäksi myös Mojangin ulkopuolella. Ne ovat olleet lukuisten populaarikulttuurin viittausten ja parodioiden aiheena.

### Videopeleissä

* Terraria
* Torchlight II
* Borderlands 2:ssa creeper on pääsiäsmunana. Sen löytää menemällä *Caustic caverns* nimiseen luolajärjestelmään. Siellä on eräs luolan suu, joka on graafisesti erilainen kuin muu peli. Luolan suu on tukittu maapalikoilla. Kun sitä hakkaa, sieltä tulee vastaan myös kivipalikoita. Kun luolaan pääsee, sieltä löytyy eri malmeja ja Creepereitä, jotka räjähtävät lähelle päästyään samalla tavalla kuin Minecraftissa. Pelissä ne myös räjähtävät kuollessaan. Ne pudottavat kuollessaan pelin kannalta hyödyllisiä esineitä.
* Octodad: Dadliest Catch
* Creeper on esiintynyt yhtenä Mii Brawler -asuna Nintendon crossover-taistelupelissä Super Smash Bros. Ultimate

### Televisiosarjoissa

* Simpsonit-animaatiosarjan 25. kauden jaksossa *Luca$* Moe Szyslak esiintyy creeperinä ja räjähtää teemalaulun "sohvakohtauksen" lopussa.

### Musiikissa

* 19. elokuuta 2011 Jordan Maron (CaptainSparklez) julkaisi kappaleen "Revenge", joka on parodia kappaleesta "DJ Got Us Fallin' in Love" ja joka kuvaa Minecraft-pelaajaa, joka etsii kostoa creepereitä vastaan, koska ​​ne toistuvasti tappavat hänet. Kappale saavutti uudelleen suosion internetmeeminä heinäkuussa 2019.

Lähteet
-------

1. ↑  Notch Calls Minecraft's Creepers "a Mistake" *gamezone.com*.  October 15, 2012.  en-US
2. 1 2   (June 16, 2015) *Minecraft, Second Edition: The Unlikely Tale of Markus "Notch" Persson and the Game that Changed Everything*. ISBN 9781609806866.
3. 1 2  The History Of The Creeper, Minecraft's Most Infamous Monster *kotaku.com*.  en-us
4. ↑  Meet the Creeper *minecraft.net*.  May 15, 2017.  en-US
5. 1 2  Happy birthday to Minecraft's Creepers! *vg247.com*.  September 1, 2014.
6. 1 2 3 4 5  The History Of The Creeper, Minecraft's Most Infamous Monster *kotaku.com*.
7. 1 2  Minecraft Fan Discovers Secret To Creeper Skin *screenrant.com*.  May 23, 2021.
8. ↑  How Minecraft Creepers Originated From A Pig Accident *screenrant.com*.  February 16, 2021.
9. 1 2 3  Everything you need to know about Minecraft's Creepers *pcgamer.com*.  December 24, 2020.
10. ↑  Minecraft: Story Mode Works Surprisingly Well *kotaku.com*.
11. ↑  Minecraft Dungeons is a bombastic and breezy dungeon crawler that doesn't take itself too seriously *pcgamer.com*.  May 22, 2020.
12. ↑  Here's the first look at Minecraft Earth in action *polygon.com*.  June 3, 2019.
13. ↑  Minecraft review *pcgamer.com*.  December 25, 2011.
14. ↑  Bowser voted top of 50 video game villains *digitalspy.com*.  January 24, 2013.
15. ↑  Lego Minecraft available for preorder  February 16, 2012. CBS Interactive.
16. ↑  The 50 most iconic characters in PC gaming *pcgamer.com*.  12 November 2021.
17. ↑  Apparel, Toys, More | Official Minecraft Store - Powered by JINX *minecraftshop.com*.  en
18. ↑  This Minecraft Creeper Lamp Shouldn't Explode When You Turn It On *technabob.com*.  March 4, 2020.  en-US
19. ↑  Watts, Rachel (July 2, 2020). "Kelloggs is releasing a Minecraft 'Creeper Crunch' cereal" en-US.
20. ↑  Minecraft is getting a cereal with codes for in-game clothes *gamesradar.com*.  July 2020.  en
21. ↑  Minecraft Now Has Its Own Cereal *kotaku.co.uk*.  July 3, 2020.  en
22. 1 2 3 4  Creeping up on you: The best Minecraft references in video games *pcgamesn.com*.
23. ↑  Bomberman, Travis Touchdown, Creeper And More Join Super Smash Bros. Ultimate As Mii Fighter Costumes *nintendolife.com*.  October 3, 2020.  en-US
24. ↑  "Simcraft: What If The Simpsons Did Minecraft?" .
25. ↑  The Simpsons do a Minecraft couch gag, Notch doesn't know how to feel about it *gamespot.com*.  en-US
26. ↑  The 'Creeper Challenge' has group chats fighting to finish song lyrics in the right order *mashable.com*.  Jul 30, 2019.